
Αρ 

ΑΠΟΦΑΣΕΙΣ 

Αριθμ. 120/3895 

Διαδικασία προκήρυξης και επιλογής και εξέ¬ 
λιξης Καθηγητών και υπηρετούντων Λεκτό¬ 
ρων, ανανέωσης και μονιμοποίησης των επί θη¬ 
τεία Επίκουρων Καθηγητών του Πανεπιστημίου 
Πατρών. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 
(Αριθμός Συνεδρίασης 109/9.2.2017) 

Έχοντας υπόψη: 

1. Τις διατάξεις: 

α) Των άρθρων 5, 6 και 80 του ν. 4009/2011 (Α' 195) 
«Δομή, λειτουργία, διασφάλιση.... ανωτάτων εκπαιδευ¬ 
τικών ιδρυμάτων», όπως ισχύουν. 

β) Της παρ. 6 του άρθρου 26 του ν. 4386/2016 (Α' 83) 
«Ρυθμίσεις για την έρευνα και άλλες διατάξεις». 

γ) Του άρθρου 19 του ν. 4009/2011 «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
(Α' 195), όπως ισχύει, μετά την αντικατάσταση του από 
το άρθρο 70 του ν. 4386/2016 (Α' 83) «Ρυθμίσεις για τη 
Έρευνα και άλλες διατάξεις». 

δ) Τ ου άρθρου τέταρτου με τίτλο «Ρυθμίσεις θεμάτων 
προκηρύξεων και εκλογής Καθηγητών των Α.Ε.Ι.» του 
ν. 4405/2016 (Α' 129) «Κύρωση της απόφασης του Συμ¬ 
βουλίου 2014/335/ΕΕ, Ευρατόμ για το σύστημα των ιδίων 
πόρων της Ευρωπαϊκής Ένωσης και άλλες διατάξεις». 

ε)Του άρθρου 14 του ν. 1268/1982 (Α'87) «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» όπως οι διατάξεις αυτές ίσχυαν κατά τη δημοσίευση 
του ν. 4009/2011 (Α' 195), με την επιφύλαξη της παρα¬ 
γράφου 1 (α) του άρθρου 19 του ν. 4009/2011 (Α' 195) 
όπως ισχύει. 

στ) Της Υπουργικής απόφασης με αριθ. Φ. 122.1/6/ 
14241/Ζ2/27.1.2017 (Β' 225/2017) «α) Διαδικασία συ¬ 
γκρότησης των εκλεκτορικών σωμάτων των Α.Ε.Ι., 
ρύθμιση θεμάτων εκλογής και εξέλιξης καθηγητών και 
υπηρετούντων λεκτόρων,... του ν. 4405/2016 (Α' 129). 
β) Ανάπτυξη και λειτουργία ηλεκτρονικού συστήματος 
ολοκληρωμένης διαχείρισης διαδικασιών εκλογής και 
εξέλιξης καθηγητών και υπηρετούντων λεκτόρων,... 
και εξωτερικών μελών.» όπως αυτή εκδόθηκε δυνάμει 


της εξουσιοδότησης της παρ. 7 του άρθρου 19 του 
ν. 4009/2011 (Α' 195) όπως ισχύει. 

2. Το γεγονός ότι δεν έχουν εκδοθεί μέχρι σήμερα οι 
προβλεπόμενοι από τις διατάξεις των άρθρων 5 και 6 
του ν. 4009/2011 (Α' 195) «-Δομή, λειτουργία, διασφά¬ 
λιση.... ανωτάτων εκπαιδευτικών ιδρυμάτων», Οργανι¬ 
σμός και Εσωτερικός Κανονισμός του Πανεπιστημίου 
Πατρών και 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τη διαδικασία προκήρυξης και επιλογής 
και εξέλιξης Καθηγητών και υπηρετούντων Λεκτόρων, 
ανανέωσης και μονιμοποίησης των επί θητεία Επίκου¬ 
ρων Καθηγητών του Πανεπιστημίου Πατρών, σύμφωνα 
με τα ακόλουθα: 

Άρθρο 1 

Η εκλογή και εξέλιξη των Καθηγητών και των υπηρε¬ 
τούντων Λεκτόρων γίνεται υστέρα από προκήρυξη της 
θέσης. Η Συνέλευση του Τμήματος εισηγείται στην Κο¬ 
σμητεία της Σχολής την προκήρυξη πλήρωσης νέων ή 
κενών θέσεων, καθώς και εξελίξεων ήδη υπηρετούντων 
καθηγητών και λεκτόρων, λαμβάνοντας υπόψη τη γνώμη 
της Γενικής Συνέλευσης του οικείουΤομέατουΤμήματος, 
εφόσον υπάρχει. 

Η προκήρυξη των προς πλήρωση θέσεων καθηγητών 
γίνεται με απόφαση του Πρύτανη, κατόπιν εισήγησης 
της Κοσμητείας της Σχολής στην οποία προκηρύσσεται 
η θέση. Η απόφαση του Πρύτανη δημοσιεύεται στην 
Εφημερίδα της Κυβερνήσεως. 

Στην προκήρυξη αναφέρονται οπωσδήποτε η βαθμί¬ 
δα, ο Τομέας και το γνωστικό αντικείμενο με συνοπτική 
περιγραφή του επιστημονικού πεδίου της υπό πλήρωση 
θέσης. 

Το γνωστικό αντικείμενο και η συνοπτική περιγρα¬ 
φή του επιστημονικού πεδίου της υπό πλήρωση θέσης 
πρέπει να καλύπτουν ένα τουλάχιστον από τα αυτοτελή 
γνωστικά αντικείμενα που εντάσσονται στον τομέα, ή 
εάν δεν υπάρχουν τομείς, στο οικείο Τμήμα. 

Η προκήρυξη για εξέλιξη καθορίζεται με βάση το γνω¬ 
στικό αντικείμενο του υποψηφίου που ζητά την εξέλι¬ 
ξη, σε συνδυασμό με το σύνολο του επιστημονικού και 
ερευνητικού έργου, όπως αναφέρεται στην αίτηση του. 

Άρθρο 2 

Α.1. Η προκήρυξη εκλογής ή εξέλιξης καθηγητών και 
των υπηρετούντων λεκτόρων, μετά τη δημοσίευσή της 
στην Εφημερίδα της Κυβερνήσεως (Φ.Ε.Κ.), αναρτάται 
αμελλητί στο πληροφοριακό σύστημα ΑΠΕΛΛΑ από την 
αρμόδια για την προκήρυξη υπηρεσία του Πανεπιστη¬ 
μίου Πατρών. 

2. Μέσα σε προθεσμία δέκα (10) ημερών από την ημε¬ 
ρομηνία που φέρει το ΦΕΚ δημοσίευσης της προκήρυ¬ 
ξης, το Πανεπιστήμιο Πατρών ανακοινώνει στον ημερή¬ 
σιο τύπο τη δημοσίευση της προκήρυξης, τον αριθμό 
του ΦΕΚ και την καταληκτική ημερομηνία υποβολής 
υποψηφιοτήτων, η οποία καθορίζεται σε δύο (2) μήνες 
από την ημερομηνία του εγγράφου της ανακοίνωσης. 
Η ανακοίνωση κοινοποιείται μέσω ηλεκτρονικού ταχυ¬ 
δρομείου (με αποδεικτικό παραλαβής) σε όλα τα Α.Ε.Ι. 
της χώρας και τα ερευνητικά κέντρα. Αναρτάται δε και 
στον ιστότοπο του Πανεπιστημίου Πατρών, καθώς και 
στην ιστοσελίδα του οικείου Τμήματος. Η καταληκτική 
ημερομηνία υποβολής υποψηφιοτήτων καταχωρίζεται 
σε ξεχωριστό πεδίο στο πληροφοριακό σύστημα ΑΠΕΛ¬ 
ΛΑ από την αρμόδια για την προκήρυξη υπηρεσία του 
Πανεπιστημίου Πατρών. Η ανωτέρω αναφερόμενη προ¬ 
θεσμία των δέκα (10) ημερών αποτελεί έντονη υπόδειξη 
προς το σκοπό της ταχείας περάτωσης της διαδικασίας 
και όχι γνήσια ανατρεπτική προθεσμία. 

3. Εντός της πιο πάνω δίμηνης αποκλειστικής προθε¬ 
σμίας οι ενδιαφερόμενοι για την εκλογή σε προκηρυχθεί- 
σα θέση καθηγητή (επίκουρου καθηγητή, αναπληρωτή 
καθηγητή και καθηγητή) εγγράφονται στο πληροφορι¬ 
ακό σύστημα ΑΠΕΛΛΑ και υποβάλλουν αποκλειστικά 
και μόνο ηλεκτρονικά την αίτηση υποψηφιότητας μαζί 
με όλα τα αναγκαία για την κρίση δικαιολογητικά. Η μη 
υποβολή της κατά τα ανωτέρω αίτησης και των απα¬ 
ραίτητων δικαιολογητικών εντός της ταχθείσης από την 
προκήρυξη προθεσμίας συνιστά λόγο απαραδέκτου της 
αίτησης υποψηφιότητας. Απαραίτητα δικαιολογητικά 
είναι: αντίγραφο δελτίου αστυνομικής ταυτότητας ή δι¬ 
αβατηρίου, βιογραφικό σημείωμα, αντίγραφο των πτυ¬ 
χίων και τίτλων σπουδών τους, η διδακτορική διατριβή 
και οι επιστημονικές δημοσιεύσεις. Σε περίπτωση που 
οι τίτλοι σπουδών έχουν εκδοθεί από Πανεπιστήμιο της 
αλλοδαπής είναι απαραίτητη η αναγνώριση ισοτιμίας και 
αντιστοιχίας των τίτλων σπουδών της αλλοδαπής από 
τον Δ.Ο.Α.Τ.Α.Π. ή αντίγραφο της κατατεθείσης αίτησης 
του υποψηφίου προς τον Δ.Ο.Α.Τ.Α.Π. για αναγνώριση 
ισοτιμίας και αντιστοιχίας τίτλων σπουδών. Η βεβαίωση 
αναγνώρισης ισοτιμίας και αντιστοιχίας του Δ.Ο.Α.Τ.Α.Π. 
πρέπει να αναρτηθεί στο πληροφοριακό σύστημα με 
ευθύνη του υποψηφίου πριν την ημέρα κατά την οποία 
το Εκλεκτορικό Σώμα εκλογής θα συνεδριάσει για την 
εκλογή. 

Οι υπηρετούντες καθηγητές και λέκτορες, που επιθυ¬ 
μούν να υποβάλλουν αίτηση υποψηφιότητας για την 
εξέλιξη ή εκλογή τους σε προκηρυχθείσα θέση καθηγητή 
(επίκουρου καθηγητή, αναπληρωτή καθηγητή και καθη¬ 
γητή) υποβάλλουν αποκλειστικά και μόνο ηλεκτρονικά 
στο πληροφοριακό σύστημα ΑΠΕΛΛΑ την αίτηση τους 


και καταχωρίζουν τα απαραίτητα δικαιολογητικά που 
προβλέπονται στην παράγραφο 3 του παρόντος άρθρου, 
εξαιρουμένων όσων από τα δικαιολογητικά έχουν ήδη 
καταχωρίσει κατά την εγγραφή τους στο γενικό Μητρώο 
και όσων δεν χρήζουν επικαιροποίησης. Η μη υποβολή 
της κατά τα ανωτέρω αίτησης και των απαραίτητων δι- 
καιολογητικών εντός της ταχθείσης από την προκήρυ¬ 
ξη προθεσμίας συνιστά λόγο απαραδέκτου της αίτησης 
υποψηφιότητας. 

Οι υπηρετούντες επί θητεία επίκουροι καθηγητές 
που επιθυμούν να υποβάλουν αίτηση ανανέωσης ή 
μονιμοποίησης, υποβάλλουν αποκλειστικά και μόνο 
ηλεκτρονικά στο πληροφοριακό σύστημα ΑΠΕΛΛΑ 
την αίτηση τους και καταχωρίζουν τα απαραίτητα 
δικαιολογητικά που προβλέπονται στην παράγραφο 
3 του παρόντος άρθρου, εξαιρουμένων όσων από τα 
δικαιολογητικά έχουν ήδη καταχωρίσει κατά την εγ¬ 
γραφή τους στο γενικό Μητρώο και όσων δεν χρήζουν 
επικαιροποίησης. 

Β. Οι αιτήσεις υποψηφιότητας εκλογής ή εξέλιξης κα¬ 
θηγητών και των υπηρετούντων λεκτόρων, καθώς και 
οι αιτήσεις ανανέωσης ή μονιμοποίησης των επί θητεία 
επίκουρων καθηγητών του Τμήματος πρωτοκολλούνται 
αμελλητί με ευθύνη της Γραμματείας του οικείου Τμή¬ 
ματος. Σε κάθε περίπτωση, ως ημερομηνία υποβολής 
αίτησης υποψηφιότητας για εκλογή ή εξέλιξη, ανανέωση 
ή μονιμοποίηση λογίζεται η ημερομηνία υποβολής της 
αίτησης στο πληροφοριακό σύστημα ΑΠΕΛΛΑ. 

Άρθρο 3 

1. Εντός δέκα (10) ημερών από την ημερομηνία λήξης 
της προθεσμίας υποβολής υποψηφιοτήτων ή την ημε¬ 
ρομηνία υποβολής της αίτησης ανανέωσης ή μονιμοποί¬ 
ησης επί θητεία Επίκουρου Καθηγητή, συγκροτείται το 
εκλεκτορικό σώμα (έντεκα (11) ή δεκαπέντε (15) τακτικά 
μέλη και έντεκα (11) ή δεκαπέντε (15) αναπληρωματικά 
μέλη) με πλήρως αιτιολογημένη, ιδίως ως προς το γνω¬ 
στικό αντικείμενο και το επιστημονικό έργο των μελών 
του, απόφαση της Γενικής Συνέλευσης Ειδικής Σύνθε¬ 
σης του Τμήματος στη συνεδρίαση της οποίας μετέχουν 
μόνο οι Καθηγητές και οι υπηρετούντες Λέκτορες του 
Τμήματος. Η αναφερόμενη προθεσμία των δέκα (10) 
ημερών αποτελεί έντονη υπόδειξη προς το σκοπό της 
ταγείας περάτωσης της διαδικασίας και όχι γνήσια ανα¬ 
τρεπτική προθεσμία. 

2. α) Στο γενικό Μητρώο που τηρείται στο πληροφο¬ 
ριακό σύστημα ΑΠΕΛΛΑ εγγράφονται υποχρεωτικά οι 
καθηγητές, αναπληρωτές καθηγητές και μόνιμοι επίκου¬ 
ροι καθηγητές των Α.Ε.Ι. της ημεδαπής. Στο ίδιο Μητρώο 
εγγράφονται προαιρετικά οι καθηγητές, οι αναπληρωτές 
καθηγητές και οι μόνιμοι επίκουροι καθηγητές των ομο- 
ταγών Α.Ε.Ι της αλλοδαπής, καθώς και οι ερευνητές ερευ¬ 
νητικών ιδρυμάτων της ημεδαπής και της αλλοδαπής 
αντίστοιχων βαθμιδών. Τα Τμήματα του Ιδρύματος κα¬ 
ταρτίζουν, σύμφωνα με τις ισχύουσες διατάξεις, με από¬ 
φαση της Συνέλευσης ένα Μητρώο εσωτερικών και ένα 
Μητρώο εξωτερικών μελών, επιλέγοντας τα μέλη τους 
από το ανωτέρω αναφερόμενο γενικό Μητρώο. Στο Μη¬ 
τρώο εσωτερικών μελών περιλαμβάνονται καθηγητές, 

αναπληρωτές καθηγητές και μόνιμοι επίκουροι καθη¬ 
γητές του οικείου Τμήματος. Στο Μητρώο εξωτερικών 
μελών περιλαμβάνονται καθηγητές, αναπληρωτές κα¬ 
θηγητές και μόνιμοι επίκουροι καθηγητές άλλων Τμη¬ 
μάτων του Ιδρύματος ή άλλων Α.Ε.Ι. της ημεδαπής και 
ομοταγών Α.Ε.Ι. της αλλοδαπής καθώς και αντίστοιχης 
βαθμίδας ερευνητές ερευνητικών ιδρυμάτων της ημεδα¬ 
πής και της αλλοδαπής, που καλύπτουν όλα τα γνωστικά 
αντικείμενα του Τμήματος. Οι πράξεις συγκρότησης και 
επικαιροποίησηςτων Μητρώων εσωτερικών και εξωτε¬ 
ρικών μελών αναρτώνται αμελλητί στο πληροφοριακό 
σύστημα ΑΠΕΛΛΑ με ευθύνη της Γραμματείας του Τμή¬ 
ματος και του Υπευθύνου του Ιδρύματος. Τα μέλη των 
εκλεκτορικών σωμάτων και των τριμελών εισηγητικών 
επιτροπών επιλέγονται από τα Μητρώα εσωτερικών και 
εξωτερικών μελών. Τα ως άνω Μητρώα επικαιροποιού- 
νται με απόφαση της Συγκλήτου, έπειτα από γνώμη της 
Κοσμητείας υστέρα από εισήγηση των Συνελεύσεων των 
Τμημάτων της Σχολής. 

β) Τα τακτικά και αναπληρωματικά μέλη του εκλεκτο- 
ρικού σώματος πρέπει να κατέχουν θέση βαθμίδας του¬ 
λάχιστον ίσης με τη βαθμίδα της προς πλήρωση θέσης. 

γ) Στα Τμήματα που αριθμούν έως και σαράντα (40) 
καθηγητές και υπηρετούντες λέκτορες, τα εκλεκτορι- 
κά σώματα απαρτίζονται από έντεκα (11) τακτικά και 
έντεκα (11) αναπληρωματικά μέλη, των οποίων το γνω¬ 
στικό αντικείμενο της πράξης διορισμού τους και το 
συνολικό επιστημονικό έργο τους είναι ίδιο ή συναφές 
με το γνωστικό αντικείμενο της προς πλήρωση θέσης. 
ΣταΤμήματα που αριθμούν άνω των σαράντα (40) κα¬ 
θηγητών και υπηρετούντων λεκτόρων, τα εκλεκτορικά 
σώματα απαρτίζονται από δεκαπέντε (15) τακτικά και 
δεκαπέντε (15) αναπληρωματικά μέλη, των οποίων το 
γνωστικό αντικείμενο της πράξης διορισμού τους και 
το συνολικό επιστημονικό έργο τους είναι ίδιο ή συ¬ 
ναφές με το γνωστικό αντικείμενο της προς πλήρωση 
θέσης. 

δ) Πέντε (5), όταν πρόκειται για ενδεκαμελές, ή επτά 
(7), όταν πρόκειται για δεκαπενταμελές, από τα μέλη του 
εκλεκτορικού σώματος, καθώς και τα αναπληρωματικά 
τους προέρχονται κατά προτεραιότητα από το Μητρώο 
εσωτερικών μελών του Τμήματος, όπως αυτό κάθε φορά 
εγκρίνεται και ισχύει, (δηλαδή είναι Καθηγητές και/ή 
Αναπληρωτές Καθηγητές και/ή μόνιμοι επίκουροι κα¬ 
θηγητές του οικείου Τμήματος του Πανεπιστημίου Πα- 
τρών), των οποίων το γνωστικό αντικείμενο της πράξης 
διορισμού τους και το συνολικό επιστημονικό έργο τους 
είναι ίδιο με το γνωστικό αντικείμενο της προς πλήρω¬ 
ση θέσης και, μόνο αν δεν υπάρχουν ή δεν επαρκούν 
τέτοια μέλη, επιλέγονται μέλη των οποίων το γνωστικό 
αντικείμενο της πράξης διορισμού τους και το συνολικό 
επιστημονικό έργο τους είναι συναφές με το γνωστικό 
αντικείμενο της προς πλήρωση θέσης. Η κρίση της Γε¬ 
νικής Συνέλευσης Ειδικής Σύνθεσης του Τμήματος για 
τη συνάφεια του γνωστικού αντικειμένου φέρει πλήρη 
αιτιολογία, ιδίως όταν οι εκλέκτορες που επιλέγονται 
θεραπεύουν ποικίλα γνωστικά αντικείμενα τα οποία 
κρίνονται συναφή προς το γνωστικό αντικείμενο της 
υπό πλήρωση θέσης. 


ε) Τα λοιπά έξι (6), όταν πρόκειται για ενδεκαμελές, ή 
οκτώ (8), όταν πρόκειται για δεκαπενταμελές, μέλη του 
εκλεκτορικού σώματος, καθώς και τα αναπληρωματικά 
τους προέρχονται από το Μητρώο εξωτερικών μελών, 
όπως αυτό κάθε φορά εγκρίνεται και ισχύει, (δηλαδή 
είναι Καθηγητές και/ή Αναπληρωτές Καθηγητές και/ή 
μόνιμοι επίκουροι καθηγητές άλλου Τμήματος του Πα¬ 
νεπιστημίου Πατρών ή άλλων ΑΕΙ της ημεδαπής, ή ομο- 
ταγούς Α.Ε.Ι. της αλλοδαπής ή Ερευνητές της ημεδαπής 
ή της αλλοδαπής), των οποίων το γνωστικό αντικείμενο 
της πράξης διορισμού τους και το συνολικό επιστημονι¬ 
κό έργο τους είναι ίδιο με το γνωστικό αντικείμενο της 
προς πλήρωση θέσης και, μόνο αν δεν υπάρχουν ή δεν 
επαρκούν τέτοια μέλη, επιλέγονται μέλη των οποίων το 
γνωστικό αντικείμενο της πράξης διορισμού τους και 
το συνολικό επιστημονικό έργο τους είναι συναφές με 
το γνωστικό αντικείμενο της προς πλήρωση θέσης. Η 
κρίση της Γενικής Συνέλευσης Ειδικής Σύνθεσης του 
Τμήματος για τη συνάφεια του γνωστικού αντικειμένου 
φέρει πλήρη αιτιολογία, ιδίως όταν οι εκλέκτορες που 
επιλέγονται θεραπεύουν ποικίλα γνωστικά αντικείμενα 
τα οποία κρίνονται συναφή προς το γνωστικό αντικεί¬ 
μενο της υπό πλήρωση θέσης. 

στ) Στην περίπτωση που δεν υπάρχει ικανός αριθμός 
τακτικών και/ή αναπληρωματικών μελών του εκλεκτορι- 
κού σώματος, των οποίων το γνωστικό αντικείμενο της 
πράξης διορισμού τους και το συνολικό επιστημονικό 
έργο τους να είναι ίδιο ή συναφές με το γνωστικό αντι¬ 
κείμενο της προς πλήρωση θέσης, που προέρχονται από 
το Τμήμα, εκδίδεται πλήρως αιτιολογημένη απόφαση 
της Γενικής Συνέλευσης Ειδικής Σύνθεσης του Τ μήματος 
ωςπροςτο κριτήριο τηςσυνάφειαςτουγνωστικού αντι¬ 
κειμένου και την αδυναμία συγκρότησης εκλεκτορικού 
σώματος από μέλη τουΤμήματος. Στην περίπτωση αυτή 
το Εκλεκτορικά Σώμα συμπληρώνεται από καθηγητές 
άλλων Τμημάτων του Πανεπιστημίου Πατρών ή άλλων 
ΑΕΙ της ημεδαπής ή ομοταγών ΑΕΙ της αλλοδαπής ή 
ερευνητές της ημεδαπής ή της αλλοδαπής, των οποίων 
το γνωστικό αντικείμενο της πράξης διορισμού τους και 
το συνολικό επιστημονικό έργο τους είναι ίδιο ή συναφές 
με το γνωστικό αντικείμενο της προς πλήρωση θέσης, 
χωρίς να τηρείται η προβλεπόμενη αριθμητική αναλογία 
της παρ. 3, εδάφιο α, του άρθρου 19 του ν. 4009/2011 
(Α' 195) όπως ισχύει εκάστοτε. 

ζ) Στην περίπτωση που ο αριθμός των προτεινομένων 
εκλεκτόρων, των οποίων το γνωστικό αντικείμενο της 
πράξης διορισμού τους και το συνολικό επιστημονικό 
έργο τους είναι ίδιο ή συναφές με το γνωστικό αντι¬ 
κείμενο της προς πλήρωση θέσης, είναι μεγαλύτερος 
του αριθμού που απαιτείται για τη συμπλήρωση του 
Εκλεκτορικού Σώματος, διενεργείται κλήρωση για τις 
ως άνω κατηγορίες από τη Γενική Συνέλευση Ειδικής 
ΣύνθεσηςτουΤμήματος με ευθύνη του Προέδρου του 
Τμήματος. 

η) Η αιτιολογία της επιλογής όλων των μελών (τακτι¬ 
κών και αναπληρωματικών) του εκλεκτορικού σώματος 
περιλαμβάνει οπωσδήποτε το γνωστικό αντικείμενο της 
πράξης του διορισμού και το συνολικό επιστημονικό 
έργο του μέλους που προτείνεται. 

3. Μετά τη συγκρότηση του, η σύνθεση του εκλεκτο- 
ρικού σώματος δεν μεταβάλλεται παρά μόνο εάν μέ¬ 
λος του παραιτηθεί, εκλείψει ή βρεθεί σε νόμιμη άδεια, 
η διάρκεια της οποίας είναι μεγαλύτερη του ενός (1) 
μήνα. Στις περιπτώσεις αυτές, το μέλος του Τμήματος 
ή το εξωτερικό μέλος αναπληρώνεται από το πρώτο 
κατά σειρά μη κωλυόμενο αναπληρωματικό μέλος του 
αντίστοιχου καταλόγου αναπληρωματικών μελών που 
ορίστηκε κατά τη συγκρότηση του Εκλεκτορικού Σώμα¬ 
τος. Αναπλήρωση τακτικού μέλους επίσης χωρεί όταν 
συντρέχει νόμιμος λόγος εξαίρεσης λόγω μεροληψίας. 
Δήλωση κωλύματος ή αίτηση εξαίρεσης μέλους του 
εκλεκτορικού σώματος εξετάζεται από το τη Γ.Σ ειδικής 
σύνθεσης η οποία προέβη στη συγκρότηση του, και 
προτάσσεται της συζήτησης του αντίστοιχου θέματος. 
Εφόσον η δήλωση κωλύματος ή αίτηση εξαίρεσης γί¬ 
νει δεκτή, κατόπιν επαρκούς και νόμιμης αιτιολογίας, 
το τακτικό μέλος αναπληρώνεται από το πρώτο στην 
αντίστοιχη λίστα αναπληρωματικό μέλος. Εάν πρόκει¬ 
ται για τον Πρόεδρο, στη διαδικασία εκλογής ή εξέ¬ 
λιξης και ανανέωσης ή μονιμοποίησης προεδρεύει ο 
Αναπληρωτής του. Μέλη του εκλεκτορικού σώματος 
που προέρχονται από ομοταγές Α.Ε.Ι. της αλλοδαπής 
ή ερευνητικό ίδρυμα της αλλοδαπής αναπληρώνονται 
μετά την υποβολή έγγραφης δήλωσης παραίτησης 
τους. Αίτηση εξαίρεσης, τόσων μελών του εκλεκτορι- 
κού σώματος ώστε τα απομένοντα να μη σχηματίζουν 
την απαιτουμένη απαρτία του Σώματος απορρίπτεται 
ως απαράδεκτη. 

4. Στο Εκλεκτορικό Σώμα δεν επιτρέπεται να μετέχει 
καθηγητής, ο οποίος είναι σύζυγος ή συνδέεται με συγ¬ 
γένεια έως και τετάρτου βαθμού εξ αίματος ή αγχιστεί¬ 
ας με υποψήφιο. Εφόσον είναι μέλος της Συνέλευσης 
ενώπιον της οποίας διενεργείται η διαδικασία εκλογής 
ή εξέλιξης, ανανέωσης ή μονιμοποίησης δεν συμμετέχει 
στην εν λόγω συνεδρίαση. Είναι επιτρεπτή η συμμετοχή 
στο εκλεκτορικό σώμα μελών που έχουν συνεργαστεί 
με υποψήφιο σε κρινόμενες επιστημονικές εργασίες/ 
δημοσιεύσεις του, αρκεί να μην επεκτείνονται σε αξιο¬ 
λόγηση των επιστημονικών εργασιών/δημοσιεύσεων 
αυτών, αλλά να περιορίζονται απλώς στην αξιολόγηση 
της ποιοτικής και ποσοτικής συμβολής του υποψηφίου 
στις επιστημονικές εργασίες/δημοσιεύσεις αυτές. 

5. Στις συνεδριάσεις της Γ.Σ ειδικής σύνθεσης και του 
Εκλεκτορικού Σώματος που αφορούν στη διαδικασία 
εκλογής ή εξέλιξης και ανανέωσης ή μονιμοποίησης προ¬ 
εδρεύει ο Πρόεδρος του Τμήματος ή ο Αναπληρωτής 
του, ακόμη και εάν αυτός υποδειχθεί και οριστεί μέλος 
του προς συγκρότηση οργάνου. Στην κοινή συνεδρί¬ 
αση του Εκλεκτορικού Σώματος και της Συνέλευσης 
για την εκλογή ή εξέλιξη και ανανέωστ\ ή μονιμοποίη¬ 
ση, προεδρεύει ο Πρόεδρος του οικείου Τμήματος ή ο 
Αναπληρωτής του, ακόμη και εάν αυτός είναι μέλος του 
εκλεκτορικού σώματος και/ή της τριμελούς εισηγητικής 
επιτροπής. 

Άρθρο 4 

1. α) Εντός δέκα (10) ημερών από τη συγκρότηση του 
ο Πρόεδρος του Τμήματος συγκαλεί το Εκλεκτορικό 


Σώμα στην πρώτη συνεδρίαση του για να ορίσει την 
τριμελή εισηγητική επιτροπή. Η αναφερόμενη προθε¬ 
σμία των δέκα (10) ημερών αποτελεί έντονη υπόδειξη 
προς το σκοπό της ταγείας περάτωσης της διαδικασίας 
και όχι γνήσια ανατρεπτική προθεσμία. Το Εκλεκτορικό 
Σώμα στην πρώτη συνεδρίαση του για τον ορισμό της 
τριμελούς εισηγητικής επιτροπής βρίσκεται σε απαρ¬ 
τία όταν είναι παρόντα το ήμισυ πλέον ενός του αριθ¬ 
μού των μελών του Εκλεκτορικού Σώματος δηλαδή 
επτά (7) ή εννέα (9) μέλη, αντίστοιχα. Σε περίπτωση 
έλλειψης απαρτίας, η συνεδρίαση για τον ορισμό της 
τριμελούς εισηγητικής επιτροπής επαναλαμβάνεται 
εντός μίας (1) εβδομάδας οπότε το εκλεκτορικό σώμα 
θεωρείται ότι βρίσκεται σε απαρτία αν παραστούν το 
ένα τρίτο (1/3) των μελών του, δηλαδή τέσσερα (4) ή 
πέντε (5) μέλη, αντίστοιχα. Η απόφαση για τον ορισμό 
της τριμελούς εισηγητικής επιτροπής λαμβάνεται με 
απόλυτη πλειοψηφία των έγκυρων ψήφων των πα¬ 
ρόντων μελών του, κατά τα οριζόμενα στις διατάξεις 
περί συλλογικών πανεπιστημιακών οργάνων, χωρίς 
να υπολογίζονται στον αριθμό των παρόντων όσοι 
χρησιμοποίησαν λευκή ψήφο ή απείχαν από την ψη¬ 
φοφορία.Το μέλος που απέχει από την ψηφοφορία ή 
δίδει λευκή ψήφο θεωρείται απόν. Σε κάθε περίπτωση 
για τη λήψη απόφασης απαιτούνται τουλάχιστον τρεις 
(3) ψήφοι. 

β) Κατά τη συγκρότηση της τριμελούς εισηγητικής επι¬ 
τροπής ένα (1) εκ των μελών της ορίζεται συντονιστής, 
ο οποίος έχει την ευθύνης σύγκλησηςτης Επιτροπής και 
συντονισμού του έργου της. 

γ) Η συνεδρίαση του εκλεκτορικού σώματος για τη 
συγκρότηση της τριμελούς εισηγητικής επιτροπής υπο¬ 
στηρίζεται γραμματειακά από τη Γραμματεία του οικείου 
Τμήματος. 

2. α) Τα μέλη της τριμελούς εισηγητικής επιτροπής 
επιλέγονται από τα Μητρώα εσωτερικών και εξωτερι¬ 
κών μελών, με πλήρως αιτιολογημένη απόφαση του 
Εκλεκτορικού Σώματος. Τα μέλη της εισηγητικής επι¬ 
τροπής πρέπει να κατέχουν θέση βαθμίδας τουλάχι¬ 
στον ίσης με τη βαθμίδα της προς πλήρωση θέσης. Ως 
μέλη της τριμελούς εισηγητικής επιτροπής επιλέγονται 
καθηγητές του Τμήματος ή άλλωνΤμημάτων του Πανε¬ 
πιστημίου Πατρών ή άλλων ΑΕΙ της ημεδαπής ή ομο- 
ταγών ΑΕΙ της αλλοδαπής ή ερευνητές της ημεδαπής 
ή της αλλοδαπής, των οποίων το γνωστικό αντικείμενο 
της πράξης διορισμού τους και το συνολικό επιστημονι¬ 
κό έργο τους είναι ίδιο με το γνωστικό αντικείμενο της 
προς πλήρωση θέσης και, μόνο αν δεν υπάρχουν ή δεν 
επαρκούν τέτοια μέλη, επιλέγονται μέλη των οποίων 
το γνωστικό αντικείμενο της πράξης διορισμού τους 
και το συνολικό επιστημονικό έργο τους είναι συναφές 
με το γνωστικό αντικείμενο της προς πλήρωση θέσης. 
Ένα (1) τουλάχιστον μέλος της τριμελούς εισηγητι¬ 
κής επιτροπής πρέπει να ανήκει σε άλλο Τμήμα του 
Πανεπιστημίου Πατρών ή άλλων Α.Ε.Ι. της ημεδαπής 
ή ομοταγών Α.Ε.Ι. της αλλοδαπής ή να είναι ερευνη¬ 
τής της ημεδαπής ή της αλλοδαπής. Τα λοιπά δυο (2) 
μέλη επιλέγονται κατά προτεραιότητα από καθηγητές 
του Μητρώου εσωτερικών μελών του Τμήματος, των 

οποίων το γνωστικό αντικείμενο της πράξης διορισμού 
τους και το συνολικό επιστημονικό έργο τους είναι ίδιο 
με το γνωστικό αντικείμενο της προς πλήρωση θέσης. 
Εάν δεν υπάρχουν ή δεν επαρκούν, η Επιτροπή συγκρο¬ 
τείται από καθηγητές του Μητρώου εξωτερικών μελών, 
των οποίων το γνωστικό αντικείμενο της πράξης διο¬ 
ρισμού τους και το συνολικό επιστημονικό έργο τους 
είναι ίδιο με το γνωστικό αντικείμενο της προς πλή¬ 
ρωση θέσης, και εάν δεν υπάρχουν ή δεν επαρκούν η 
επιτροπή συγκροτείται από καθηγητές των οποίων το 
γνωστικό αντικείμενο της πράξης διορισμού τους και το 
συνολικό επιστημονικό έργο τους είναι συγγενέστερο 
με το γνωστικό αντικείμενο της προς πλήρωση θέσης, 
από το Μητρώο εσωτερικών μελών του Τμήματος και 
στη συνέχεια από το Μητρώο εξωτερικών μελών. Η 
αιτιολογία της επιλογής των μελών της εισηγητικής 
επιτροπής περιλαμβάνει οπωσδήποτε το γνωστικό 
αντικείμενο της πράξης του διορισμού και το συνολικό 
επιστημονικό έργο του μέλους που προτείνεται. Μέλη 
της τριμελούς εισηγητικής επιτροπής μπορούν να είναι 
και μέλη του Εκλεκτορικού Σώματος. Είναι επιτρεπτή η 
συμμετοχή στην τριμελή εισηγητική επιτροπή μελών 
που έχουν συνεργαστεί με υποψήφιο σε κρινόμενες 
επιστημονικές εργασίες/δημοσιεύσεις του, αρκεί να 
μην επεκτείνονται σε αξιολόγηση των επιστημονικών 
εργασιών/δημοσιεύσεων αυτών, αλλά να περιορίζονται 
απλώς στην αξιολόγηση της ποιοτικής και ποσοτικής 
συμβολής του υποψηφίου στις επιστημονικές εργασίες/ 
δημοσιεύσεις αυτές. 

β) Δήλωση κωλύματος ή αίτηση εξαίρεσης μέλους 
του τριμελούς εισηγητικής επιτροπής εξετάζεται από 
το εκλεκτορικό σώμα το οποίο προέβη στη συγκρότηση 
του, και προτάσσεται της συζήτησης του αντίστοιχου 
θέματος. 

γ) Στην τριμελή εισηγητική επιτροπή δεν επιτρέπεται 
να μετέχει καθηγητής, ο οποίος είναι σύζυγος ή συνδέ¬ 
εται με συγγένεια έως και τετάρτου βαθμού εξ αίματος 
ή αγχιστείας με υποψήφιο. 

δ) Η εισηγητική έκθεση πρέπει να είναι προϊόν σύ¬ 
σκεψης και ανταλλαγές γνωμών μεταξύ των μελών της 
εισηγητικής επιτροπής και να υπογράφεται και από 
τα τρία (3) μέλη. Εάν μέλος της τριμελούς εισηγητι¬ 
κής επιτροπής παραιτηθεί ή εκλείψει ή διαπιστωθεί 
αδυναμία σύνταξης εισηγητικής έκθεσης, τα μέλη της 
τριμελούς επιτροπής δύνανται να υποβάλουν εντός 
της ίδιας προθεσμίας υπόμνημα/-τα, τα οποία σε καμία 
περίπτωση δεν επέχουν θέση εισηγητικής έκθεσης. 
Η διαδικασία της τηλεδιάσκεψης μπορεί να χρησιμο¬ 
ποιείται σύμφωνα με την κείμενη νομοθεσία και στις 
περιπτώσεις συνεδριάσεων των μελών της Εισηγητικής 
Επιτροπής. 

ε) Μέλη της εισηγητικής επιτροπής που προέρχονται 
από ομοταγή Α.Ε.Ι. της αλλοδαπής ή ερευνητικά ιδρύ¬ 
ματα της αλλοδαπής θεωρείται ότι έχουν παραιτηθεί 
μετά την υποβολή έγγραφης δήλωσης παραίτησης τους. 
Τυχόν παραιτούμενα μέλη της τριμελούς εισηγητικής 
επιτροπής, εφόσον είναι μέλη του εκλεκτορικού σώμα¬ 
τος εκπίπτουν από αυτό και αναπληρώνονται σε αυτό 
νομίμως. 


3. Η τριμελής εισηγητική επιτροπή οφείλει εντός σα¬ 
ράντα (40) ημερών από τη συγκρότηση της και όχι νω¬ 
ρίτερα από είκοσι (20) ημέρες να καταθέσει εισηγητική 
έκθεση. Η αναφερόμενη προθεσμία των σαράντα (40) 
ημερών αποτελεί έντονη υπόδειξη προς το σκοπό της 
ταγείας περάτωσης της διαδικασίας και όχι γνήσια ανα¬ 
τρεπτική προθεσμία. Για την υποβοήθηση του έργου 
της, η εισηγητική επιτροπή δύναται να ζητά συστατικές 
επιστολές από καθηγητές ομοταγούς Α.Ε.Ι. της αλλοδα¬ 
πής ή Ερευνητές της αλλοδαπής, του ίδιου ή συναφούς 
γνωστικού αντικειμένου με εκείνο της προς πλήρωση 
θέσης, οι οποίοι όμως δεν περιλαμβάνονται στα τακτικά 
ή αναπληρωματικά μέλη του εκλεκτορικού σώματος. 
Στην περίπτωση περισσοτέρων του ενός υποψηφίων, 
εφόσον ζητηθούν συστατικές επιστολές, αυτές ζητού¬ 
νται για όλους τους υποψηφίους. Η εισηγητική έκθεση 
κοινοποιείται αμέσως μετά την κατάθεση της μέσω ηλε¬ 
κτρονικού ταχυδρομείου (θιύιβΝ) (με αποδεικτικό παρα¬ 
λαβής) στα μέλη του Εκλεκτορικού Σώματος και τους 
υποψηφίους με ευθύνη του Προέδρου του Τμήματος 
και αναρτάται αμελλητί στο πληροφοριακό σύστημα 
με ευθύνη της Γραμματείας του οικείου Τμήματος. Στην 
περίπτωση που παρέλθει άπρακτη η προθεσμία κατάθε¬ 
σης της εισηγητικής έκθεσης, η διαδικασία συνεχίζεται 
χωρίς αυτή. 

Άρθρο 5 

1. Εντός είκοσι (20) ημερών από την υποβολή της ειση¬ 
γητικής έκθεσης, συγκαλείται, ενώπιον της Συνέλευσης 
του Τμήματος, το Εκλεκτορικό Σώμα για τη διενέργεια 
της εκλογής ή εξέλιξης, ανανέωσης ή μονιμοποίησης. 
Η αναφερόμενη προθεσμία των είκοσι (20) ημερών 
αποτελεί έντονη υπόδειξη προς το σκοπό της ταγείας 
περάτωσης της διαδικασίας και όχι γνήσια ανατρεπτική 
προθεσμία. Η πρόσκληση για την κοινή συνεδρίαση της 
Συνέλευσης του Τ μήματος και του εκλεκτορικού σώμα¬ 
τος και η περιεχόμενη σε αυτήν ημερήσια διάταξη με 
θέμα την εκλογή ή εξέλιξη καθηγητών και υπηρετού- 
ντων λεκτόρων, την ανανέωση και μονιμοποίηση των 
επί θητεία επίκουρων καθηγητών, αποστέλλεται στα 
τακτικά και αναπληρωματικά μέλη του Εκλεκτορικού 
Σώματος και της Συνέλευσης, στα μέλη της Τριμελούς 
Εισηγητικής Επιτροπής και στους υποψηφίους, οκτώ (8) 
τουλάχιστον ημέρες πριν την ημερομηνία σύγκλησης 
μέσω ηλεκτρονικού ταχυδρομείου (θιτιβΜ) (με αποδει¬ 
κτικό παραλαβής). Η Γραμματεία του Τμήματος τηρεί 
έντυπο ή ηλεκτρονικό αρχείο, από το οποίο προκύπτει 
η έγκαιρη και προηγουμένη της συνεδρίασης αποστολή 
της πρόσκλησης. Η ημερομηνία της συνεδρίασης και 
η σχετική ημερήσια διάταξη αναρτώνται αμελλητί στο 
πληροφοριακό σύστημα με ευθύνη της Γραμματείας του 
οικείου Τμήματος. 

2. Ο απαιτούμενος αριθμός των μελών του εκλε- 
κτορικού σώματος για την επίτευξη απαρτίας για μεν 
τα εκλεκτορικό σώματα που απαρτίζονται από έντεκα 
(11) μέλη είναι έξι (6) για δε τα εκλεκτορικό σώματα που 
απαρτίζονται από δεκαπέντε (15) μέλη είναι οκτώ (8). 
Εάν κατά την αρχική αυτή συνεδρίαση δεν επιτευχθεί 
η ανωτέρω απαρτία, η συνεδρίαση επαναλαμβάνεται, 

με νέα πρόσκληση, εντός της ενδεικτικής προθεσμίας 
των δέκα (10) ημερών από την ως άνω συνεδρίαση. Αν 
και πάλι δεν επιτευχθεί η ανωτέρω απαρτία η συνεδρί¬ 
αση επαναλαμβάνεται, με νέα πρόσκληση, εντός της 
ενδεικτικής προθεσμίας των δέκα (10) ημερών από την 
προηγουμένη. Εάν κατά την τρίτη αυτή συνεδρίαση δεν 
επιτευχθεί η ανωτέρω απαρτία η διαδικασία πλήρωσης 
της θέσης, ανανέωσης ή μονιμοποίησης θεωρείται ότι 
απέβη άγονη.Το Εκλεκτορικό Σώμα νομίμως συνεδριά¬ 
ζει στις περιπτώσεις κατά τις οποίες η Γενική Συνέλευση 
του Τμήματος δεν βρίσκεται σε απαρτία. 

3.0 μοναδικός υποψήφιος εκλέγεται εάν συγκεντρώ¬ 
σει τουλάχιστον έξι (6) θετικές ψήφους σε περίπτω¬ 
ση κατά την οποία το εκλεκτορικό σώμα απαρτίζεται 
από έντεκα (11) μέλη και τουλάχιστον οκτώ (8) θετικές 
ψήφους σε περίπτωση κατά την οποία το εκλεκτορικό 
σώμα απαρτίζεται από δεκαπέντε (15) μέλη, άλλως η δι¬ 
αδικασία κηρύσσεται άγονη. Στην περίπτωση περισσό¬ 
τερων υποψηφίων, εάν ουδείς υποψήφιος συγκεντρώ¬ 
σει τουλάχιστον έξι (6) και οκτώ (8) θετικές ψήφους 
αντίστοιχα, η ψηφοφορία επαναλαμβάνεται κατά την 
ίδια συνεδρίαση μεταξύ των δυο (2) επικρατέστερων. 
Σε περίπτωση ισοψηφίας μεταξύ περισσοτέρων των 
δυο (2), στη δεύτερη ψηφοφορία συμμετέχουν όλοι 
οι ισοψηφήσαντες. Αν και στη δεύτερη ψηφοφορία 
κανείς εκ των υποψηφίων δεν συγκεντρώσει τουλάχι¬ 
στον έξι (6) και οκτώ (8) θετικές ψήφους αντίστοιχα, η 
διαδικασία κηρύσσεται άγονη. Κατά τη διαδικασία της 
ψηφοφορίας η άρνηση ψήφου ή η λευκή ψήφος ή η 
αποχή από την ψηφοφορία θεωρούνται ψήφοι αρνη¬ 
τικού περιεχομένου και απαιτείται επαρκής και ειδική 
αιτιολόγηση τους. 

4. Τα μέλη του Εκλεκτορικού Σώματος του Ιδρύματος 
ή άλλων Α.Ε.Ι. έχουν τη δυνατότητα να μετέχουν στις 
συνεδριάσεις του μέσω τηλεδιάσκεψης, σύμφωνα με την 
κείμενη νομοθεσία. Σε αυτή την περίπτωση καταγράφε¬ 
ται στα πρακτικά ότι εφαρμόστηκε η παρούσα διάταξη 
και γίνεται ρητή μνεία ποια συγκεκριμένα μέλη του Εκλε- 
κτορικού Σώματος συμμετείχαν μέσω τηλεδιάσκεψης. 

5. Οι υποψήφιοι καλούνται να παραστούν, εφόσον 
το επιθυμούν, με φυσική παρουσία ή με τηλεδιάσκεψη 
σύμφωνα με την κείμενη νομοθεσία, στην αρχή της συ¬ 
νεδρίασης, αναπτύσσουν προφορικά τις απόψεις τους 
για το περιεχόμενο της εισηγητικής έκθεσης, απαντούν 
στις ερωτήσεις των μελών του Εκλεκτορικού Σώματος 
και αποχωρούν. 

6. Τα μέλη της τριμελούς εισηγητικής επιτροπής που 
δεν είναι μέλη της Συνέλευσης ή του εκλεκτορικού σώ¬ 
ματος καλούνται να παραστούν κατά τη συνεδρίαση, 
εφόσον το επιθυμούν, με φυσική παρουσία ή με τηλεδιά¬ 
σκεψη σύμφωνα με την κείμενη νομοθεσία, προκειμένου 
να αναπτύξουν προφορικώς την έκθεση τους ως και να 
παράσχουν διευκρινίσεις.Τα μέλη αυτά αποχωρούν από 
τη συνεδρίαση πριν την έναρξη της συζήτησης και της 
ψηφοφορίας. 

Άρθρο 6 

Ι.Τα μέλη του εκλεκτορικού σώματος διαβουλεύο- 
νται και αξιολογούν όλους τους υποψήφιους, ψηφίζουν, 


αιτιολογώντας ειδικά στην ψήφο τους, και επιλέγουν τον 
καταλληλότερο από τους υποψήφιους που διαθέτουν 
τα τυπικά και ακαδημαϊκά ουσιαστικά προσόντα για 
την κατάληψη της θέσης. Η ψηφοφορία των μελών του 
εκλεκτορικού σώματος είναι ονομαστική. Η ονομαστική 
ψηφοφορία γίνεται με αλφαβητική σειρά, με κλήρωση 
του γράμματος έναρξης που διενεργείται από το Πρόε¬ 
δρο του Τμήματος ενώπιον του Σώματος. 

2. Η διαδικασία εκλογής ή εξέλιξης, ανανέωσης ή 
μονιμοποίησης καταγράφεται σε πρακτικό, στο οποίο 
μνημονεύονται, ιδίως, ο τόπος και ο χρόνος της συνεδρί¬ 
ασης, η τήρηση της δημοσιότητας της διαδικασίας, ο χα¬ 
ρακτηρισμός της ως πρώτης ή επαναληπτικής, τα μέλη 
που είναι παρόντα και ο τίτλος και η ιδιότητα εκάστου 
καθώς και μνεία ποια συγκεκριμένα μέλη συμμετέχουν 
μέσω τηλεδιάσκεψης, τα απάντα μέλη, η ύπαρξη ή μη 
απαρτίας κατά την έναρξη της συνεδρίασης, τα άτομα 
που προσκλήθηκαν να παραστούν κατά τα προβλεπό- 
μενα και η ιδιότητα τους, και τα οποία αποχώρησαν 
από τη συνεδρίαση, ενημέρωση του Σώματος για τις 
διατάξεις και το Κανονιστικό πλαίσιο που διέπει τη δι¬ 
αδικασία, τυχόν εμπρόθεσμα υπομνήματα υποψηφίων, 
συνοπτική περιγραφή της συζήτησης και των μελών με 
τη σειρά που έλαβαν το λόγο, η μορφή και τα αποτελέ¬ 
σματα της ψηφοφορίας και οι αποφάσεις που λήφθη- 
καν. Στο πρακτικό καταχωρίζεται συγκεκριμένη άποψη 
εφόσον ζητηθεί, οπότε για το σκοπό αυτό δύναται να 
παραδίδεται μέχρι το τέλος της συνεδρίασης σχετικό 
σημείωμα στον Γραμματέα, το οποίο αναγιγνώσκεται 
υποχρεωτικά στο Εκλεκτορικό σώμα. Στο πρακτικό 
καταχωρίζεται υποχρεωτικά η ειδική αιτιολόγηση της 
ψήφου κάθε εκλέκτορα. Τυχόν γενόμενη προφορική 
ανάπτυξη της εισηγητικής έκθεσης, όσο και οι παρασχε- 
θείσες τυχόν διευκρινίσεις από τα μέλη της εισηγητικής 
επιτροπής καταχωρίζονται υποχρεωτικά στα πρακτικά 
της συνεδρίασης. 

3. Το εκλεκτορικό σώμα αποφαίνεται για την εκλογή 
ή μη του υποψηφίου, βάσει του αποτελέσματος της γε- 
νόμενης ψηφοφορίας. 

4.0 Γραμματέας έχει την επιμέλεια και την από κοινού 
με τον Πρόεδρο του Τμήματος ευθύνη της τήρησης και 
σύνταξης των πρακτικών εκλογής ή εξέλιξης, ανανέω¬ 
σης ή μονιμοποίησης, τα οποία μετά την καθαρογραφή 
τους υπογράφονται από τούτους και δεν απαιτείται άλλη 
επικύρωση. Για την τήρηση των πρακτικών δεν χρησιμο¬ 
ποιούνται ψηφιακά μέσα καταγραφής/μαγνητοφώνησης 
και/ή αποθήκευσης. Το πρακτικό μετά την καθαρογρα- 
φή και υπογραφή του από τον Πρόεδρο του Τμήματος 
και τον Γραμματέα αναρτάται αμελλητί με ευθύνη της 
Γραμματείας του οικείου Τμήματος στο πληροφοριακό 
σύστημα. 

5. Εντός τριάντα (30) ημερών από την ολοκλήρωση 
της διαδικασίας εκλογής, ο Πρόεδρος του Τμήματος 
διαβιβάζει το πρακτικό του Εκλεκτορικού Σώματος, 
μαζί με όλα τα σχετικά έγγραφα, για την εκλογή, εξέ¬ 
λιξη ή μονιμοποίηση καθηγητή στον Πρύτανη για τον 
έλεγχο νομιμότητας. Η αναφερόμενη προθεσμία των 
τριάντα (30) ημερών αποτελεί έντονη υπόδειξη προς 
το σκοπό της ταγείας περάτωσης της διαδικασίας και 

όχι γνήσια ανατρεπτική προθεσμία. Η Γραμματεία του 
οικείου Τμήματος του Ιδρύματος οφείλει να καταχωρίζει 
αμελλητί στο πληροφοριακό σύστημα το διαβιβαστικό 
έγγραφο του πρακτικού εκλογής, εξέλιξης, ανανέωσης 
ή μονιμοποίησηςτου ΠροέδρουτουΤμήματοςπροςτον 
Πρύτανη για την άσκηση ελέγχου νομιμότητας και να το 
κοινοποιεί μέσω ηλεκτρονικού ταχυδρομείου (θιτιθΝ) 
(με αποδεικτικό παραλαβής) στους υποψηφίους και στα 
μέλη του Τμήματος. 

6. Ο ανωτέρω αναφερόμενος έλεγχος νομιμότητας 
ολοκληρώνεται εντός προθεσμίας εξήντα (60) ημερών 
και όχι νωρίτερα από τις τριάντα (30) ημέρες, διάστημα 
που άρχεται την επομένη της ημερομηνίας του διαβι¬ 
βαστικού εγγράφου του πρακτικού εκλογής εξέλιξης, 
ανανέωσης ή μονιμοποίησης του Προέδρου του Τμή¬ 
ματος προς τον Πρύτανη για την άσκηση ελέγχου νο¬ 
μιμότητας. 

Άρθρο 7 

1. Η διδακτική ικανότητα των καθηγητών όλων των 
βαθμιδών αξιολογείται κάθε εξάμηνο και για κάθε 
μάθημα από τους φοιτητές τους, σύμφωνα και με 
τα προβλεπόμενα στις διατάξεις του ν. 4009/2011, 
στην απόφαση του Συμβουλίου Ιδρύματος (συνεδρ. 
44/6.12.2016) και τη σύμφωνη γνώμη της Συγκλήτου 
(συνεδρ. 104/1.12.2016) του Πανεπιστημίου Πατρών, 
καθώς και στις σχετικές οδηγίες και κατευθύνσεις της 
Αρχής Διασφάλισης Ποιότητας (Α.ΔΙ.Π.) στο πλαίσιο 
των διαδικασιών εσωτερικής αξιολόγησης των Α.Ε.Ι, 
όπως ισχύουν εκάστοτε. Η αξιολόγηση της διδακτικής 
ικανότηταςτων Καθηγητών γίνεται με ειδικά ερωτημα¬ 
τολόγια τα οποία συμπληρώνονται ανώνυμα από τους 
φοιτητές που παρακολουθούν το μάθημα. Η Ομάδα 
Εσωτερικής Αξιολόγησης (ΟΜ.Ε.Α.) του οικείουΤμήμα- 
τος έχει την ευθύνη της υποβολής των αποτελεσμάτων 
που προκύπτουν από τα ερωτηματολόγια των φοιτη¬ 
τών σχετικά με τη διδακτική ικανότητα ενός Καθηγητή, 
στην Τριμελή Εισηγητική Επιτροπή και το εκλεκτορικό 
Σώμα, όταν αυτός κρίνεται για εκλογή ή εξέλιξη, ανα¬ 
νέωση ή μονιμοποίηση προκειμένου η αξιολόγηση 
αυτή να ληφθεί υπόψη στη σύνταξη της εισηγητικής 
έκθεσης και στη λήψη της απόφασης του εκλεκτορικού 
σώματος. 

2. Για τη διδακτική ικανότητα υποψηφίων Καθηγητών 
που έχουν προηγούμενο διδακτικό έργο σε Α.Ε.Ι. της 
ημεδαπής ή αλλοδαπής τα στοιχεία της αξιολόγησης 
ζητούνται με ευθύνη του Προέδρου του Τμήματος απευ¬ 
θείας από το Α.Ε.Ι. στο οποίο ο υποψήφιος έχει επιτελέσει 
το εν λόγω διδακτικό έργο, και από τα οποία πρέπει να 
προκύπτει σαφώς η διδακτική ικανότητα. 

3. Η διδακτική ικανότητα υποψηφίων που δεν είναι 
μέλη του Πανεπιστημίου Πατρών αξιολογείται με βάση 
ένα (1) δοκιμαστικό μάθημα, το οποίο παρακολουθούν 
φοιτητές του οικείου Τμήματος και όσα μέλη του εκλε- 
κτορικού σώματος και της Συνέλευσης του Τμήματος 
επιθυμούν. Ο τίτλος του μαθήματος, ο τόπος, η ημέρα 
και η ώρα τηςδιεξαγωγήςτου δοκιμαστικού μαθήματος 
γνωστοποιείται στον υποψήφιο πέντε (5) ημέρες πριν τη 
διάλεξη με ευθύνη του Προέδρου του Τμήματος μετά 


από συνεννόηση με τον αντίστοιχο Διευθυντή του Το¬ 
μέα (εάν υπάρχει). Το θέμα του δοκιμαστικού μαθήμα¬ 
τος πρέπει να είναι προσαρμοσμένο στο συγκεκριμένο 
πρόγραμμα σπουδών του Τμήματος. Επίσης ο τόπος, η 
ημέρα και η ώρα της διεξαγωγής του δοκιμαστικού μα¬ 
θήματος κοινοποιείται από τον Πρόεδρο του Τμήματος 
και στο συντονιστή της ΟΜ.Ε.Α. του οικείου Τμήματος 
πέντε (5) ημέρες πριν. Με μέριμνα του Δ/ντή του οικείου 
Τομέα (εφόσον υπάρχει) και του Προέδρου τουΤμήμα- 
τος διασφαλίζεται η παρακολούθηση του δοκιμαστικού 
μαθήματος από φοιτητές του Τμήματος. 

Ο συντονιστής ή μέλος της ΟΜ.Ε.Α. του οικείου Τμή- 
ματος διανέμει και συλλέγει τα ερωτηματολόγια (σχε¬ 
τικό υπόδειγμα επισυνάπτεται) από τους φοιτητές που 
παρακολουθήσαν το δοκιμαστικό μάθημα, τα οποία 
υποβάλλει στον Πρόεδρο του Τμήματος σε κλειστό φά¬ 
κελο. Ο φάκελος μετά συμπληρωμένα ερωτηματολόγια 
αποστέλλεται με ευθύνη του Προέδρου του Τμήματος 
στον συντονιστή της Τριμελούς Εισηγητικής Επιτροπής 
για να ληφθούν υπόψη στην αξιολόγηση της διδακτικής 
ικανότητας του υποψηφίου κατά τη σύνταξη της εισηγη¬ 
τικής έκθεσης.Τα ερωτηματολόγια επισυνάπτονται στην 
Εισηγητική έκθεση της Επιτροπής. 

Άρθρο 8 

1. Με ευθύνη της Γραμματείας τουΤμήματος αναρτώ- 
νται αμελλητί στο πληροφοριακό σύστημα οι παρακάτω 
πράξεις, αποφάσεις και έγγραφα: 

α) Οι αποφάσεις συγκρότησης και επικαιροποίησης 
των Μητρώων εσωτερικών και εξωτερικών μελών με τη 
συνδρομή του υπευθύνου του Ιδρύματος 
β) Οι αποφάσεις του Πρύτανη του Ιδρύματος ή του 
νόμιμου Αναπληρωτή του, σχετικά με τη χορήγηση επι¬ 
στημονικής άδειας, άδειας άνευ αποδοχών, αναστολής 
καθηκόντων καθώς και κάθε άλλη διοικητική πράξη δυ¬ 
νάμει της οποίας ο καθηγητής τουΤμήματος δεν δύναται 
να μετέχει σε εκλεκτορικό σώμα. 

Από την ως άνω καταχώριση προκύπτει ο αριθμός της 
απόφασης και η διάρκεια του χρονικού διαστήματος 
κατά το οποίο ο καθηγητής κωλύεται να συμμετέχει σε 
εκλεκτορικό σώμα. 

γ) Η πρόσκληση και η ημερήσια διάταξη της συνε¬ 
δρίασης της Γενικής Συνέλευσης Ειδικής Σύνθεσης του 
Τμήματος γιατη συγκρότηση του εκλεκτορικού σώματος 
δ) Η απόφαση συγκρότησης του εκλεκτορικού σώ¬ 
ματος από τη Γενική Συνέλευση Ειδικής Σύνθεσης του 
Τμήματος 

ε) Η πρόσκληση και η ημερήσια διάταξη της συνεδρί¬ 
ασης του εκλεκτορικού σώματος για τη συγκρότηση 
της τριμελούς εισηγητικής επιτροπής και ορισμού του 
συντονιστή της 

στ) Η απόφαση συγκρότησης της τριμελούς εισηγητι¬ 
κής επιτροπής και ορισμού του συντονιστή της, από το 
Εκλεκτορικό σώμα 

ζ) Η εισηγητική έκθεση τηςτριμελούς εισηγητικής επι¬ 
τροπής με τις τυχόν συνημμένες συστατικές επιστολές 
ή το/τα υπόμνημα/-τα αυτής 
η) Το πρακτικό της κοινής συνεδρίασης της Συνέλευ¬ 
σης του Τμήματος και του οικείου εκλεκτορικού σώματος 

για την εκλογή ή εξέλιξη, ανανέωση ή μονιμοποίηση 
θ) Το διαβιβαστικό έγγραφο του πρακτικού εκλογής, 
εξέλιξης, ανανέωσης ή μονιμοποίησης του Προέδρου 
του Τμήματος προς τον Πρύτανη για την άσκηση ελέγχου 
νομιμότητας. 

2. Με ευθύνη της Διεύθυνσης Διοικητικών Υπηρεσιών 
του Ιδρύματος αναρτώνται αμελλητί στο πληροφοριακό 
σύστημα οι παρακάτω πράξεις, αποφάσεις και έγγραφα: 

α) Η προκήρυξη εκλογής ή εξέλιξης καθηγητών και 
των υπηρετούντων λεκτόρων, μετά τη δημοσίευση της 
στην Εφημερίδα της Κυβερνήσεως (Φ.Ε.Κ.), 
β) Η προθεσμία υποβολής υποψηφιοτήτων για τις δι¬ 
αδικασίες εκλογής ή εξέλιξης 
γ) Η απόφαση του Πρύτανη για απόρριψη υπομνή¬ 
ματος υποψηφίου το οποίο τίθεται υπόψη του Πρύτανη 
σύμφωνα με τα προβλεπόμενα κατά τη διαδικασία του 
ελέγχου νομιμότητας. 

δ) Η πρυτανική πράξη για την αναστολή της προθε¬ 
σμίας ολοκλήρωσης του ελέγχου νομιμότητας, με την 
οποία διαπιστώνεται τεκμηριωμένα η πλήρωση των 
λόγων αναστολής 

ε) Η πράξη διορισμού, ανανέωσης ή μονιμοποίησης, 
είτε η πράξη άγονης εκλογής, ανανέωσης ή μονιμοποί¬ 
ησης, είτε η απόφαση αναπομπής του φακέλου της δι¬ 
αδικασίας στο οικείο Τμήμα, με τη συνδρομή του υπευ¬ 
θύνου του Ιδρύματος. 

3. Με απόφαση του Πρύτανη του Ιδρύματος ορίζεται 
ο υπεύθυνος του Ιδρύματος με τον αναπληρωτή του, 
με τριετή θητεία, για τη χορήγηση πρόσβασης στο πλη¬ 
ροφοριακό σύστημα ΑΠΕΛΛΑ στα δικαιούμενα πρόσω¬ 
πα και το συντονισμό της χρήσης του πληροφοριακού 
συστήματος σε επίπεδο Ιδρύματος. Ο υπεύθυνος του 


Ιδρύματος και ο αναπληρωτής του είναι υπάλληλοι του 
Πανεπιστημίου Πατρών. 

Με ευθύνη του υπευθύνου του Ιδρύματος ή του ανα¬ 
πληρωτή του, στην περίπτωση που αυτός παραιτηθεί, 
εκλείψει ή αδυνατεί να εκτελέσει τα καθήκοντα του για 
οποιοδήποτε λόγο, αναρτώνται αμελλητί στο πληροφο¬ 
ριακό σύστημα: 

1. Οι πράξεις συγκρότησης και επικαιροποίησης του 
Γενικού Μητρώου του Ιδρύματος και των Μητρώων 
Εσωτερικών και Εξωτερικών μελών των Τμημάτων του 
Ιδρύματος βάσει των αποφάσεων των αρμοδίων οργά¬ 
νων, καθώς και 

2. Αναφερόμενες στις παρ. 1 και 2 του παρόντος άρ¬ 
θρου, πράξεις, αποφάσεις και έγγραφα, εφόσον συντρέ¬ 
χει λόγος. 

Άρθρο 9 

Για τα προσόντα εκλογής ή εξέλιξης, ανανέωσης ή 
μονιμοποίησης των καθηγητών των Πανεπιστημίων, με 
την επιφύλαξη της παραγράφου 1, ατού άρθρου 19 του 
ν. 4009/2011 όπως ισχύει, εφαρμόζονται, ανάλογα με το 
γνωστικό αντικείμενο της θέσης και τη βαθμίδα στην 
οποία γίνεται η εκλογή ή η εξέλιξη ή ανανέωση ή μονι¬ 
μοποίηση, οι διατάξεις του άρθρου 14 του ν. 1268/1982 
(Α'87) όπως οι διατάξεις αυτές ίσχυαν κατά τη δημοσίευ¬ 
ση του ν. 4009/2011 (Α' 195). Κάθε αντίθετη στα άρθρα 
αυτά διάταξη καταργείται. 

Άρθρο 10 

Όσα θέματα δεν προβλέπονται στην παρούσα από¬ 
φαση θα ρυθμίζονται από τη Σύγκλητο και τους Κανο¬ 
νισμούς του Πανεπιστημίου Πατρών σύμφωνα με την 
ισχύουσα νομοθεσία όπως εκάστοτε ισχύει. 

ΥΠΟΔΕΙΓΜΑ 

ΔΕΛΤΙΟ ΕΚΤΙΜΗΣΗΣ ΑΠΟ ΦΟΙΤΗΤΕΣ 

ΤΟΥ ΔΟΚΙΜΑΣΤΙΚΟΥ ΜΑΘΗΜΑΤΟΣ 

ΥΠΟΨΗΦΙΟΥ ΓΙΑ ΠΛΗΡΩΣΗ ΘΕΣΗΣ ΚΑΘΗΓΗΤΗ ΣΤΟ ΠΑΝΕΠΙΣΤΗΜΙΟ ΠΑΤΡΩΝ 


Πανεπιστήμιο: 

ΠΑΤΡΩΝ 

Σχολή: 


Τμήμα: 


Εξάμηνο 

φοίτησης: 



Ημερομηνία συμπλήρωσης δελτίου: 


Ονοματεπώνυμο υποψηφίου (διδάσκοντος): 


Τίτλος δοκιμαστικού μαθήματος: 



Βαθμολογική Κλίμακα 


Κακή 

Μέτρια 

Καλή 

Πολύ καλή 

Άριστη 

1 

2 

3 

4 

5 


Εκτιμήστε τις ακόλουθες προτάσεις σημειώνοντας X στο αντίστοιχο τετραγωνάκι: 



1 

2 

3 

4 

5 

1. Ήταν κατανοητός ο διδάσκων στο παρόν μάθημα; 






2. Κρίνετε ικανοποιητική την οργάνωση και συνοχή του μαθήματος; 






3. Σας κίνησε το ενδιαφέρον για το μάθημα ο τρόπος διδασκαλίας του διδάσκοντος; 






4.Σας ενθάρρυνε ο διδάσκων να διατυπώσετε απόψεις - ερωτήσεις; 






5. Κρίνετε ικανοποιητική την επικοινωνία του διδάσκοντος με τους φοιτητές; 






6. Απάντησε κατανοητά ο διδάσκων στις ερωτήσεις; 







Σημειώστε τυχόν άλλες παρατηρήσεις, σχόλια ή προτάσεις, εφόσον επιθυμείτε: 


Δελτίο Εκτίμησης δοκιμαστικού μαθήματος από τους Φοιτητές 


Έκδοση ι.ο 


Η απόφαση αυτή να δημοσιευθεί στην Εφημερίδα της Κυβερνήσεως. 
Πάτρα, 13 Φεβρουάριου 2017 
Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























